**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 21.10.2024 | nr | 2-24-10218 |

**Ettepanek**

Harju Maakohtu menetluses on tsiviilasi nr 2-24-10218, Jane Kaerajook OÜ (kehtetu nimi Turundusagentuur Üheksa OÜ; registrikood 14094499) avaldus pankroti väljakuulutamiseks. 06.09.2024. a nimetas kohus võlgniku ajutiseks pankrotihalduriks Indrek Lepsoo. Ajutise halduri aruande kohaselt moodustavad võlgniku teadaolevad kohustused kokku vähemalt 20 066 eurot. Vara on võlgnikul turuväärtuses ca 830 eurot, seega puudub võlgnikul arvestatav vara, mille arvelt võlausaldajate nõudeid rahuldada. Samuti puudub võlgnikul vara edasiste pankrotimenetluse kulude katteks.

Kohus teatas 09.10.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 4000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 19. novembriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-10218.

Lugupidamisega

/digitaalselt allkirjastatud/

Karin Sonntak

kohtunik